 Kọmisọnà ọlọpàá ni àwọn yóò tú iṣu dé ìṣàlẹ ìkòkò lóri ọrọ náà Wọn ní àwọn afunrasi náà ni insipẹkitọ Olalekan Ogunyemi àti Godwin Orji ti wọn ń siṣẹ pẹlú ẹka to ń gbógun ti ìwà ẹgbẹ okunkun àti ìdigunjale. Lóri òpó twitter ilé iṣẹ ọlọpàá ni wọn ti kédé wọn ti wọn si ni wọn o fi wọn jófin lábẹ ìdájọ ododo. Kọmisọna ọlọpàá ìpínlẹ Eko Zubairu Muazu náà ṣe àbẹwo si ilé ọlọogbe to si fi dáwọn lóju pé ẹlẹsẹ kan ò ni lọ láìjìyà. Ilé iṣẹ ọlọpàá ti dárúkọ àwọn SARS to pa Kolade Abiyamọ ìyá olóògbé tí SARS yìnbón pá fàwọn lé kóòtù Olorun Obi Kolade Johnson ti SARS yìnbọn pa ni ìpínlẹ Eko ti ké gbàjarè pé kijọba ṣe ohun tó yẹ fún SARS tó gbẹmí ọmọ wọn. BBC Yoruba ba baba oloogbe Kolade Johnson sọrọ lori ọfọ tó ṣẹ wọn. Iyaafin Olufunkẹ Ọdẹbiyi to jẹ iya oloogbe ṣalaye fun BBC pé, ko sẹni to lé mu awọn SARS to pa ọmọ oun, ayafi Olodumare. O ni adura oun ni pé ki Olorun gbẹsan ikú ọmọ oun alaiṣẹ. Awọn aladugbo ti ọrọ naa ṣoju wọn ni idije bọọlu alafẹsẹgba laarin Liverpool ati Tottenham ni oloogbe wa wo nile ijẹun adugbo ki ọlọjọ to de. Wọn ni awọn SARS naa ti pinnu lati gba ẹjẹ eeyan ninu ọrọ ẹnu wọn bi wọn ṣe de adugbo naa tẹlẹ. Koda wọn ni oju ara nkan ọmọkunrin Kolade ni ibọn ikẹta ti ọlọpàa SARS naa yin ti baa ko to ku ki wọn to gbee de ilé iwosan Egbọn oloogbe ni idojukọ ikorira Xenophobia to ṣẹlẹ ni South Africa lo jẹ ki Kolade wale lati ibujoko rẹ. O ni ko sẹni to mọ pé iku ti fẹ mu akẹkọọ jade fasiti ti ilu Benin ti a mọ si UNIBEN naa lọ lọwọ ibọn SARS laiṣẹ. Alhaji Remi Lukman to bi oloogbe naa ṣalaye pé ọfọ nla lo ṣẹ oun ati pe ki ijọba gbe igbesẹ to yẹ kiru eyi maa ṣẹlẹ mọ sawọn alaiṣẹ. : Ilé iṣẹ ọlọpàá ìpínlẹ Eko ti sàfihan àwọn ti wọn fẹsun kan pé wọn yìbọn pa Kolade Johnson laja ìsìnmi tó kọja. 